**Vychádzka do**

**okolia Školy**

**Žiaci sa na tento deň veľmi tešili. Vyšli sme si na vychádzku do okolia školy. Ich úlohou bolo:**

* **pozorovať dopravné prostriedky, ich množstvo a hlučnosť,**
* **zistiť, ktorý dopravný prostriedok využíva človek najviac,**
* **cibriť znalosť dopravných značiek,**
* **všímať si správanie ľudí pri prechádzaní cez ulicu.**

**Po návrate sme so žiakmi pri škole urobili pokus. V bezpečnej vzdialenosti pozorovali, čo sa stane s bielou ponožkou prevlečenou cez výfuk, keď naštartujeme auto a necháme 2 minúty bežať motor. Dokázali sme, že za ten krátky čas zafarbia splodiny z výfuku ponožku dočierna. Deti spočítali autá na parkovisku a skúsili odhadnúť, aký znečistený vzduch zostáva po autách. Pokusom sme potvrdili, že automobil je zdrojom znečisťovania ovzdušia, spôsobuje hluk, zaberá pôdu parkoviskami a dopravnými stavbami. Pri jazde autom dochádza k zápcham a stáva sa veľa dopravných nehôd. My sme našťastie nehodu nevideli, ale menšiu zápchu na Tomášikovej ulici. Z internetu sa žiaci dozvedeli smutnú štatistiku, že prostredníctvom automobilov zomrie vo svete pol milióna ľudí ročne. Na základe pozorovaní, prieskumu zverejneného na internete a uvažovania žiaci zistili, že auto je u  nás najviac používaný dopravný prostriedok a skrytý zabiják.**